Nafarroako Parlamentuko Mahaiak, 2017ko urriaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, 2017ko aurrekontuan berdintasun-politiketarako eta indarkeria matxisten prebentziorako bideratutako ehunekoari eta 2018rako eta 2019rako aurreikuspenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko urriaren 30ean

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren hurrengo Osoko Bilkuran ahoz erantzun dezan.

2017ko aurrekontuaren guztizkotik zer ehuneko –xehakatua– bideratzen du Nafarroako Gobernuak berdintasun-politiketara eta indarkeria matxisten prebentzio eta arretara, eta zein da 2018rako eta 2019rako aurreikusitako ehunekoa?

Iruñean, 2017ko urriaren 26an

Foru parlamentaria: Teresa Sáez Barrao